Dante Alighieri
Dante Alighieri sɛna hɩɖɛ yaa patasa yaʋʋ hɩɖɛ size Durante degli Alighieri yaa Dante. Ɛkɛ ɛjaɖɛ nɖɩ payaɣ-ɖɩ size Itaalii ɛjaɖɛ yɔ ɖɩ-tɛtʋ taa pɩɣa yaa ɖɩ-tɛtʋ taa ɛyʋ yaa tʋ. florentin tɛtʋ taa pɩɣa. Ɛkɛ abalʋ weyi ɛfɛyɩ felendu kpataa yɔ. Palʋla ɖajaa sɔsɔ Dante Alighieri ɛnʋ kɛ agoza fenaɣ hɛkʋ nɛ hɛkʋ taa nɛ mɩsɩkʋm fenaɣ hɛkʋ nɛ hɛkʋ pa-taa kɛ pɩnaɣ 1265 n̄ɩŋga taa.
Egeetiye kʋlʋlɩyɛ yaa lone ɖeɖe ndɩ ɖɩ-taa palʋla-ɩ yɔ, nɖɩ payaɣ size Florɛnsɩ egeetiye kɛ Florentin tɛtʋ taa kɛ ɛ-ɛjaɖɛ Itaalii tɛ tɛtʋ taa peeɖe. Ɛkɛ n̄amtʋ pɩɣa ɛ-taabalaa nɛ samaɣ ŋga ɛwɛ ka-taa yɔ kɛ-sɩnda. Ɛ-pɩcatʋ taa ɛɛkɛ pɩɣa ŋga kɛwɛ lɛɣtʋ siŋŋ yɔ. Ɛsɩba salaŋ fenaɣ taa kɛ evemiye yaa kɩyakʋ hiu nɛ naanza (14) n̄ɩŋgʋ wiye kɛ pɩnaɣ 1321 n̄ɩŋga taa.
Ɖajaa Durante degli Alighieri ɛnɛ, egeetiye nɖɩ payaɣ-ɖɩ size Ravenne kɛ Itaalii ɛjaɖɛ nɖɩ ɖɩ-taa yɔ, ɖɩ-taa peeɖe ɛsɩba. Ɖajaa abalʋ sɔsɔ ɛnɛ, ɛ-pɩcatʋ taa ɛɛkɛ pɩɣa ŋga kaawɛna sɔɔlɩm siŋŋ kɛ kɛgbadɩna kpeekpe yɔ. Ɖajaa ɛnɛ, ɛkɛ koowa maɖʋ mɛnfɛyɩna ɖaʋʋ yaa paamazɩm nɛ nɔɔyʋ sɔsɔ nɔɔyʋ siŋŋ kɛ Itaalii ɛjaɖɛ tɛtʋ taa peeɖe.
Keɣwa mabʋ hɔɔlʋʋ taa lɛ, ɖajaa ɛnɛ, ɛnʋ kɛna sɔsɔ siŋŋ. Ɛkɛ ɖɔɖɔ maɣzɩm takayasɩ kɩkalasɩ mayʋ sɔsɔ nɔɔyʋ. Ɛlɩmaɣza wɛ cukaŋ nɛ putukuna samaɣ siŋŋ. Ɖajaa Dante kɛ politiki tʋmɩyɛ laɖʋ kpim kpim nɔɔyʋ ɖɔɖɔ kɛ ɛ-ɛjaɖɛ nɖɩ ɖɩ-taa peeɖe florentin egeetiye tɛtʋ taa. Pasama-ɩ siŋŋ nɛ pɛcɛlɛyɩ hɩɖɛ size, Itaalii ɛjaɖɛ kʋnʋŋ caa. Tobi Fransɩ kʋnʋŋ taa size «Père de la langue italienne».
Ɖajaa ɛnɛ, ɛnʋ kɛna takayaɣ ŋga payaɣ kɛ size "Divine Comédie" kɛ Fransɩ kʋnʋŋ taa yɔ kamayʋ. Ɛkɛ koowa maɖʋ sɔsɔ nɔɔyʋ siŋŋ. Ɛ-takayaɣ kanɛ, ŋga kɛnɛ ɛmatʋ tʋmɩyɛ takayaɣ kɩmama sɔsaɣ kɛ mbʋ pama Fransɩ kʋnʋŋ taa size "idiome" yɔ. Ɖajaa sɔsɔ Alighieri yaa Allighieri kɛ tɔm kɩmamatʋ tʋmɩyɛ n̄ʋʋ tʋ sɔsɔ nɔɔyʋ ɖɔɖɔ siŋŋ kɛ kedeŋa kpeekpe yɔ.
Ɖajaa koowa maɖʋ sɔsɔ Dante caa payaɣ size yaa caa kɛlɛ Alighiero di Bellincione. E-ɖoo payaɣ size Bella degli Abati, ɛlɛ sɩba pɩnaɣ 1278 n̄ɩŋga taa. Ɖajaa sɔsɔ Dante kaawɛna pɩnzɩ hiu nɛ naadozo lɛ, ɛ-caa sɩba nɛ pɩla pɩnzɩ naanza wayɩ kɛlɛ. Ɛ-caa sɩm pɩnaɣ kɛlɛ pɩnaɣ 1282 n̄ɩŋga.